६ यहोवासित यस ब्रह्माण्डमा शासन गर्न चाहिने ज्ञान अनि बुद्धि छ। त्यसकारणले गर्दा पनि उहाँ शासन गर्न योग्य हुनुहुन्छ भन्न सक्छौं। उदाहरणको लागि, यहोवाले आफ्नो छोरालाई रोगहरू निको पार्ने क्षमता दिनुभयो, जुन रोगको उपचार डाक्टरहरूसँग पनि छैन। (मत्ती ४:२३, २४; मर्कू. ५:२५-२९) हाम्रो लागि त्यो कुरा चमत्कार भए पनि यहोवाको लागि त्यो कुनै चमत्कार थिएन। हाम्रो शरीरको काम गर्ने तरिका उहाँलाई राम्ररी थाह छ। अनि शरीरमा भएको जुनसुकै खराबीलाई उहाँ सच्याउन सक्नुहुन्छ। उहाँ मरेका मानिसहरूलाई पुनर्जीवित पार्न सक्नुहुन्छ र प्राकृतिक प्रकोपहरू हुनदेखि रोक्न सक्नुहुन्छ।
